SYNUS KUPA 2017

Versenykiírás

A verseny célja:

Lehetőséget biztosítani a kezdő, középhaladó és FINA szintű szinkronúszó versenyzők technikai tudásszintjének megmérettetésére, népszerűsíteni a sportágat és versenyélményt, versenytapasztalatot nyújtani szinkronúszás sportágban.

Időpont: 2017.02.26. vasárnap

Helyszín: MOM Sport Uszoda és Sportközpont

 1123 Budapest, Csörsz u. 14-16.

A verseny rendezője: SYNUS SC

Székhely: 1111 Budapest Budafoki út 37-39.

e-mail: dr.szoke.zsuzsanna@gmail.com

Referensbíró: Dr. Fehérváry Olympia

e-mail: olympiaf@t-online.hu

Nevezési határidő: 2017.02.15. (szerda) 22:00

Nevezési díj: 4000.- Ft /fő

Versenykategóriák és feltételek: Lásd melléklet!

nevezés módja:

* Nevezni írásban, csak a versenykiíráshoz mellékelt „Nevezési lap“ nyomtatványon lehet. (excel táblázatban .xls formátumban a nevezési mailhez csatolva)
* Csak a teljesen kitöltött nevezési lapot tudjuk elfogadni. (Nem elefelejtve pl. az év, hó, nap, stb. rovatokat kitölteni.) Külön felhívom a figyelmet arra, hogy szíveskedjenek jelölni azon sportolókat, akik először indulnak szinkronúszó versenyen ill. FINA kategóriában. Kérjük a válogatott versenyzők megjelölését, azaz azon sportolókat akik válogatott kerettagok voltak már a nevezésig.
* Téves nevezés kizárást von maga után. (Téves nevezésért a teljes felelősség a nevezést benyújtót terheli.) Nevezési díjat még vis major esetében sem térítünk vissza.
* a nevezési díjat a SYNUS SC számlájára kell befizetni (a Budapest Bank valamelyik fiókjában) vagy átutalni az alább megadott adatoknak megfelelően:

- számlatulajdonos: SYNUS SC

- számlavezető bank: Budapest Bank

- számlaszám: 10102093 – 30559103 – 00000002

FONTOS!

A megjegyzés (közlemény) rovatban az alábbi felirat szerepeljen:

*SYNUS KUPA 2017 „xy“ sportegyesület nevezési díja*

* A nevezést a SYNUS SC-hez emailen (dr.szoke.zsuzsanna@gmail.com) lehet eljuttatni a megadott határidőig.
* A nevezés akkor tekinthető határidőre teljesítettnek, ha az email feladási határideje: 2017.02.15. (szerda) 22:00 óra, vagy az azt megelőző időpont. (Későbbi viták elkerülése végett, mindenki ellenőrizze a számítógépe dátumbeállításást, azaz az adásnaplót!)
* a nevezéshez csatolni kell a nevezési díj befizetését igazoló „bevételi pénztárbizonylat“ vagy a banki átutalást igazoló bizonylat fénymásolatát.
* A versenyre pótnevezést nem áll módunkban elfogadni!
* Nevezési díjat még téves nevezés esetén sem áll módunkban visszaadni.
* Nevezésről számlát csak a feladó (befizető, átutaló) részére tudunk kiállítani.

Jogorvoslati lehetőség:

* Vita esetén óvásra van lehetőség írásban, de mint minden egyéb vitás kérdésben az óvásról a referensbíró dönt, mely döntés ellen nincs jogorvoslati lehetőség. Az óvás díja: 30.000. Ft+Áfa / vitatott, jogorvoslatra váró esemény, melyet az óvással egyidőben kell befizetni a versenyszervezőknél.
* Óvni versenyeredménnyel kapcsolatosan: a verseny referensbírójánál, a verseny hivatalos eredményének közzétételét követő 15 percen belül lehet. (Ezen időpont jogvesztő hatályú.)
* Óvni egyéb jogsértő ügyekben az óvásra okot adó esemény bekövetkeztét követő 15 percen belül lehet. (Ezen időpont jogvesztő hatályú.)

Egyéb kikötések:

* A versenyen az indulóknak (szinkronúszás sportágban) **leigazolt sportolóként és a verseny teljes időtartamára érvényes versenyengedély kártyával és érvényes sportorvosi igazolással kell rendelkeznie!** A dokumentumok bemutatásának ideje: a verseny napján a verseny kezdete előtt 1 órával, a regisztrációnál, a verseny referensbírájánál (ill. a megbízottjánál). Ezzel kapcsolatosan egyesületi felszólamlást nem fogadunk el! Szövetségi tagsággal nem rendelkező hazai szinkronúszó sportegyesületek és alapítványok esetleges részvételi szándékuk esetén kérem szíveskedjenek megkeresni a szervezőbizottság elnökét Dr. Szőke Zsuzsannát a 30/9537197-es mobilszámon.
* Egy sportoló csak egyetlen egyesület színeiben versenyezhet, vagy csak függetlenként és **csak egy versenyszámban indulhat/nevezhető**. Ezzel kapcsolatosan a sportoló igazolása az irányadó, illetve a sportoló (kk. esetében a szülő) jogi felelősségének tudatában tett írásos nyilatkozata (l. – szülői – nyilatkozat), melynek kitöltése kötelező. **Versenyegyesülés nevezése lehetséges!** A versenyen egyébként minden nevezett versenyző csak a saját felelősségére vehet részt. A kitöltött és aláírt felelősségnyilatkozatot legkésőbb a verseny kezdete előtt, a regisztrációnál kell leadni. Minden résztvevő számára kötelező ennek a nyilatkozatnak a kitöltése.
* Az ún. FINA kötelezőkkel *először* indulók esetében (melyet jelölni kell) a későbbiekben nem számít „már FINA kötelezőkkel versenyzett sportolónak“ (Indoklás: Ezen kitételt azért tesszük, hogy adott versenyzők esetében az edző kollégák kipróbálhassák tanítványaikkal az ún. FINA mellékletben felsorolt kötelezőket, anélkül, hogy az ehhez kötődő – és az általános gyakorlathoz tartozó – indulási nevezési „jogvesztés“ évényesülne, különösen a 2017-ben, a szintén a SYNUS SC által rendezendő monori verseny tekintetében.)

Díjazás:

* Az I-III. helyezett érmet, illetve (a szponzori támogatások függvényében) különdíjat kap. (A kategóriagyőztesek divizionálisan különdíjban is részesülnek)
* A verseny összesített eredménye alapján a legeerdményesebb sportegyesületeket kupákkal díjazzuk.

A versenyen résztvevő versenybírói kar összetétele:

* Minden sportegyesület legalább egy, de akár több versenybírót is nevez/nevezhet a versenyre. Sportegyesület-független vesenybírók jelentkezését szívesen fogadjuk!
* A szervezők és a referensbírtó fenntartja azt a jogot, hogy amennyiben a verseny megrendezéséhez szükséges versenybírói „team“ létszámában ilyen módon nem áll fel, akkor a referensbíró meghívására más versenybírók is közreműködhessenek versenybíróként a kupán.

Részletes programot a nevezési határidő után (a nevezések összesítését követően) küldünk.

Jó versenyzést kívánunk!

A SYNUS SC sportolói, vezetősége és a verseny szervezői

Budapest, 2017. január 3.

kontaktok:

Dr. Szőke Zsuzsanna +36309537197 dr.szoke.zsuzsanna@gmail.com

Madarász Fruzsina +36303975650 info.synus@gmail.com